 AboKhozi bazokhangisa ngempahlaU-Chilli M oteketiswa ngokuthi wu-Daddy uzobe edlubhe imisiko yemfashini kwi-Durban Fashion Fair.BONISWA MOHALE August 27, 2015BONISWA MOHALEIZOKHANGISWA ngabasakazi boKhozi FM ingqephu kuDurban Fashion Fair eseSuncoast Casino.Phakathi kwabasakazi abazobe bekhangisa ngezimpahla kubalwa uDudu Khoza, Mroza, Sthandwa Nzuza, Thembeka Zondo, Zanda Mthembu, Nomfundo Mkhize, Chilli M Daddy, Tshatha, Ngizwe, Bheka, Nkosinathi Mshengu, Mandla Mdletshe, Njinji, Siya Mhlongo, Lucky Nkosi noSelby.UNksz Sihle Selone, umsizi wezokukhangisa kuKhozi FM, uthe inhloso yabo yokuletha abasakazi embukisweni wemfashini wukuthi abalaleli bababone nabasiki bengqephu bakhombise ikhono labo lokuthungela wonke umuntu.Abasakazi bethu bangabantu abajwayelekile. kabanayo imizimba yabakhangisi bengqephu ngakho abasiki bengqephu bazokwazi ukutshengisa ikhono labo lokuthungela wonke umuntu. Sifuna abalaleli bethu babone abasakazi kwesinye isiteji ngoba bavamise ukubalalela. Sifuna bakwazi ukuhlanganisa izwi nephimbo abahlale belilalele, kusho uNksz Selone.Wonke amalungiselelo eDurban Fashion Fair ahamba kahle. nabasiki bengqephu sebefikile.Abasiki bengqephu abazokhangisa ngoLekonic, House of St Luke, Viyella, Csquared, Palse Homme, Andre Martin, Mdu Steyela, Abrantie The Gentleman, Charity Nyirongo, Wanita Ka Ngcobo, Rodrig Couture, Brenda Quin, Amos, Kathrin Kidger noTerrence Bray. umbukiso uxhaswe wuKhozi FM:- Sibu Msimang, Duke, Shadow kaSidumiso, Afrolucious, Annick Jo, DFF Internship Collective, Sheena Breetzke, Sanah Designs, Black Pepper, DFF Next Generation, Colleen Eitzen, KMK, ZARTH, Dax Martin, Jamal Taslaq wase-Milan noThula Sindi.Isolezwe lizokhipha amathikithi amahlanu ahamba ngamabili namavawusha okukhithiza imfashini ka-R2 000. Ukuzibeka ethubeni umfundi kumele athumele i-sms enegama elithi fashion ku-33258 isms ibiza u-R1.50UBonang utheleke kwavalwa umgwaqo 